# Επίσημη Εφημερίδα C 290A/20 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 290A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος20 Ιουλίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 290A

Έκδοση στην ελληνική γλώσσα

Ανακοινώσεις και Πληροφορίες

64ό έτος20 Ιουλίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Κεντρική Τράπεζα |
| 2021/C 290 A/01 | Πρόσκληση εκδήλωσης ενδιαφέροντος για τον διορισμό εξωτερικών εμπειρογνωμόνων ως τακτικών ή αναπληρωματικών μελών του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

2021/C 290 A/01

Πρόσκληση εκδήλωσης ενδιαφέροντος για τον διορισμό εξωτερικών εμπειρογνωμόνων ως τακτικών ή αναπληρωματικών μελών του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

| 20.7.2021 | EL | Επίσημη Εφημερίδα της Ευρωπαϊκής Ένωσης | CA 290/1 |
| --- | --- | --- | --- |

20.7.2021

EL

Επίσημη Εφημερίδα της Ευρωπαϊκής Ένωσης

CA 290/1

---

Πρόσκληση εκδήλωσης ενδιαφέροντος για τον διορισμό εξωτερικών εμπειρογνωμόνων ως τακτικών ή αναπληρωματικών μελών του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία)

(2021/C 290 A/01)

1.   Εισαγωγή

Ο κανονισμός (ΕΕ) αριθ. 1024/2013 του Συμβουλίου (1) θεσπίζει τον ενιαίο εποπτικό μηχανισμό (ΕΕΜ) βάσει του άρθρου 127 παράγραφος 6 της Συνθήκης για τη λειτουργία της Ευρωπαϊκής Ένωσης. Ο ΕΕΜ αποτελείται από την Ευρωπαϊκή Κεντρική Τράπεζα (ΕΚΤ) και τις εθνικές αρμόδιες αρχές των κρατών μελών με νόμισμα το ευρώ, ενώ προβλέπεται η δυνατότητα καθιέρωσης στενής συνεργασίας με τις αρμόδιες αρχές κρατών μελών που δεν έχουν ως νόμισμα το ευρώ. Η ΕΚΤ είναι υπεύθυνη για την εν γένει λειτουργία του ΕΕΜ.

Δυνάμει του άρθρου 24 παράγραφος 1 του κανονισμού (ΕΕ) αριθ. 1024/2013 η ΕΚΤ συνέστησε διοικητικό συμβούλιο επανεξέτασης, σκοπός του οποίου είναι να επανεξετάζει εσωτερικά, κατόπιν σχετικού αιτήματος, αποφάσεις τις οποίες λαμβάνει η ίδια κατά την άσκηση των εξουσιών που της ανατίθενται με τον ως άνω κανονισμό. Για την κάλυψη των υφιστάμενων και επικείμενων κενών θέσεων ενός τακτικού και δύο αναπληρωματικών μελών του διοικητικού συμβουλίου επανεξέτασης η ΕΚΤ διοργανώνει την παρούσα διαδικασία πρόσκλησης εκδήλωσης ενδιαφέροντος σύμφωνα με το άρθρο 4 της απόφασης ΕΚΤ/2014/16 της Ευρωπαϊκής Κεντρικής Τράπεζας (2).

2.   Η ΕΚΤ και το διοικητικό συμβούλιο επανεξέτασης

Το διοικητικό συμβούλιο επανεξέτασης αποτελεί αναπόσπαστο μέρος του ΕΕΜ. Στις περιπτώσεις που προβλέπει το άρθρο 24 παράγραφος 1 του κανονισμού (ΕΕ) αριθ. 1024/2013 κάθε φυσικό ή νομικό πρόσωπο μπορεί να ζητήσει την επανεξέταση απόφασης η οποία λαμβάνεται από την ΕΚΤ βάσει του εν λόγω κανονισμού και η οποία απευθύνεται στο πρόσωπο αυτό ή το αφορά άμεσα και ατομικά, εξαιρουμένων των αποφάσεων του διοικητικού συμβουλίου της ΕΚΤ που λαμβάνονται βάσει της παραγράφου 7 του ως άνω άρθρου 24.

3.   Σύνθεση του διοικητικού συμβουλίου επανεξέτασης

Σύμφωνα με το άρθρο 24 παράγραφος 2 του κανονισμού (ΕΕ) αριθ. 1024/2013, το διοικητικό συμβούλιο επανεξέτασης αποτελείται από πέντε μέλη και δυο αναπληρωματικά μέλη εγνωσμένου κύρους. Διαθέτει επαρκείς πόρους και εξειδικευμένες γνώσεις προκειμένου να είναι σε θέση να αξιολογεί την άσκηση των εξουσιών της ΕΚΤ δυνάμει του ως άνω κανονισμού. Τα τακτικά και τα δυο αναπληρωματικά μέλη του διοικητικού συμβουλίου επανεξέτασης, τα οποία διορίζονται από την ΕΚΤ για θητεία πέντε ετών δυνάμενη να ανανεωθεί άπαξ, ενεργούν ανεξάρτητα και με γνώμονα το δημόσιο συμφέρον.

Τα δυο αναπληρωματικά μέλη θα αντικαθιστούν προσωρινά τα τακτικά μέλη του διοικητικού συμβουλίου επανεξέτασης σε περίπτωση προσωρινής αδυναμίας άσκησης των καθηκόντων τους ή συνδρομής στο πρόσωπό τους βάσιμων λόγων που εγείρουν σοβαρή ανησυχία περί σύγκρουσης συμφερόντων στο πλαίσιο συγκεκριμένου αιτήματος επανεξέτασης, π.χ. στις περιπτώσεις ιδιωτικού ή προσωπικού συμφέροντος που μπορεί να επηρεάζει ή να φαίνεται πως επηρεάζει την αμερόληπτη και αντικειμενική άσκηση των καθηκόντων τους. Σε περίπτωση μόνιμης αδυναμίας άσκησης καθηκόντων, θανάτου, παραίτησης ή ανάκλησης του διορισμού μέλους του διοικητικού συμβουλίου επανεξέτασης, αυτό θα αντικαθίσταται σε διαρκή βάση από αναπληρωματικό μέλος.

Τα τακτικά και αναπληρωματικά μέλη του διοικητικού συμβουλίου επανεξέτασης προτείνονται από την εκτελεστική επιτροπή, κατόπιν διαβούλευσης με το εποπτικό συμβούλιο, και διορίζονται από το διοικητικό συμβούλιο της ΕΚΤ. Εξάλλου, το διοικητικό συμβούλιο της ΕΚΤ έχει θεσπίσει τους όρους και τις προϋποθέσεις διορισμού των εν λόγω μελών.

4.   Προσόντα και πείρα των τακτικών και αναπληρωματικών μελών του διοικητικού συμβουλίου επανεξέτασης

Σύμφωνα με το άρθρο 24 παράγραφος 2 του κανονισμού (ΕΕ) αριθ. 1024/2013, τα τακτικά και αναπληρωματικά μέλη του διοικητικού συμβουλίου επανεξέτασης επιλέγονται μεταξύ προσώπων που διαθέτουν εγνωσμένο κύρος, καθώς και αποδεδειγμένο και αρκούντως υψηλού επιπέδου ιστορικό συναφών γνώσεων και επαγγελματικής πείρας, περιλαμβανομένης της εποπτικής πείρας, στους τομείς των τραπεζικών και λοιπών χρηματοοικονομικών υπηρεσιών. Τα τακτικά και αναπληρωματικά μέλη του διοικητικού συμβουλίου επανεξέτασης δεν επιτρέπεται να είναι ταυτόχρονα μέλη του προσωπικού της ΕΚΤ, αρμόδιων αρχών ή άλλων εθνικών ή ενωσιακών θεσμικών οργάνων, φορέων, υπηρεσιών και οργανισμών που συμμετέχουν στην άσκηση των καθηκόντων τα οποία ανατίθενται στην ΕΚΤ με τον κανονισμό (ΕΕ) αριθ. 1024/2013. Πρέπει να είναι άμεσα διαθέσιμα για να αποφαίνονται επί αιτημάτων επανεξέτασης αποφάσεων της ΕΚΤ.

Ο διορισμός του τακτικού και των αναπληρωματικών μελών του διοικητικού συμβουλίου επανεξέτασης θα διασφαλίζει στο μέτρο του δυνατού τη δεόντως ισορροπημένη εκπροσώπηση των κρατών μελών με βάση τη γεωγραφική κατανομή και το φύλο. Η ΕΚΤ είναι ένα θεσμικό όργανο που λειτουργεί χωρίς αποκλεισμούς που επιδιώκει να αντικατοπτρίζει την ποικιλομορφία του πληθυσμού που εξυπηρετεί. Παροτρύνονται σε υποβολή αιτήσεων υποψήφιοι ανεξαρτήτως ηλικίας, αναπηρίας, εθνότητας, φύλου ή ταυτότητας φύλου, φυλής, θρησκευτικών πεποιθήσεων, γενετήσιου προσανατολισμού ή άλλων χαρακτηριστικών.

Οι αιτήσεις θα αξιολογηθούν συγκριτικά από την ΕΚΤ, λαμβανομένων ιδίως υπόψη των ακόλουθων κριτηρίων:

| α) | Κριτήρια επιλογής |
| --- | --- |

α)

Κριτήρια επιλογής

Οι υποψήφιοι πρέπει να διαθέτουν το σύνολο των ακόλουθων δεξιοτήτων και ικανοτήτων:

| — | πολύ καλή γνώση και κατανόηση της ενωσιακής νομοθεσίας στον τομέα των τραπεζικών και λοιπών χρηματοοικονομικών υπηρεσιών, συμπεριλαμβανομένων των καθηκόντων και της λειτουργίας της ΕΚΤ, και ιδίως του ΕΕΜ· |
| --- | --- |

—

πολύ καλή γνώση και κατανόηση της ενωσιακής νομοθεσίας στον τομέα των τραπεζικών και λοιπών χρηματοοικονομικών υπηρεσιών, συμπεριλαμβανομένων των καθηκόντων και της λειτουργίας της ΕΚΤ, και ιδίως του ΕΕΜ·

| — | πολύ καλή γνώση και κατανόηση της λειτουργίας του τραπεζικού τομέα, ιδίως στην τραπεζική ένωση· |
| --- | --- |

—

πολύ καλή γνώση και κατανόηση της λειτουργίας του τραπεζικού τομέα, ιδίως στην τραπεζική ένωση·

| — | πείρα στην ανάπτυξη εποπτικών πλαισίων και στη λήψη εποπτικών αποφάσεων, τις σχετικές διαδικασίες και πρακτικές. |
| --- | --- |

—

πείρα στην ανάπτυξη εποπτικών πλαισίων και στη λήψη εποπτικών αποφάσεων, τις σχετικές διαδικασίες και πρακτικές.

| β) | Κριτήρια καταλληλότητας |
| --- | --- |

β)

Κριτήρια καταλληλότητας

Οι υποψήφιοι πρέπει να πληρούν τα ακόλουθα κριτήρια καταλληλότητας:

| — | να είναι υπήκοοι κράτους μέλους της Ένωσης και να απολαύουν των πολιτικών δικαιωμάτων τους στο ακέραιο· |
| --- | --- |

—

να είναι υπήκοοι κράτους μέλους της Ένωσης και να απολαύουν των πολιτικών δικαιωμάτων τους στο ακέραιο·

| — | να χειρίζονται πολύ καλά την αγγλική γλώσσα, με αποδεδειγμένη ικανότητα σύνταξης κειμένων και παρουσίασης, και να γνωρίζουν καλά τουλάχιστον μία επιπλέον επίσημη γλώσσα της Ένωσης. |
| --- | --- |

—

να χειρίζονται πολύ καλά την αγγλική γλώσσα, με αποδεδειγμένη ικανότητα σύνταξης κειμένων και παρουσίασης, και να γνωρίζουν καλά τουλάχιστον μία επιπλέον επίσημη γλώσσα της Ένωσης.

Ο πολύ καλός ή καλός χειρισμός επιπλέον επίσημων γλωσσών της Ένωσης θα θεωρηθεί επιπλέον προσόν.

5.   Αποδοχές

Οι αποδοχές των επιτυχόντων υποψηφίων θα είναι ανάλογες των καθηκόντων τους.

6.   Διορισμός

Η διαδικασία επιλογής θα διεξαχθεί σύμφωνα με τον κανονισμό (ΕΕ) αριθ. 1024/2013 και τους κανόνες λειτουργίας του διοικητικού συμβουλίου επανεξέτασης. Το τακτικό και τα αναπληρωματικά μέλη του διοικητικού συμβουλίου επανεξέτασης θα διορισθούν από το διοικητικό συμβούλιο της ΕΚΤ σε προσωποπαγείς θέσεις και, ως εκ τούτου, δεν θα μπορούν να αναθέσουν αρμοδιότητές τους σε άλλο μέλος ή σε τρίτους.

7.   Πίνακας επιτυχόντων

Η επιτροπή επιλογής μπορεί να συμπεριλάβει τους κατάλληλους υποψήφιους σε πίνακα επιτυχόντων βάσει του οποίου θα μπορεί μεταγενέστερα να λαμβάνει χώρα διορισμός υποψηφίων σε παρόμοιες θέσεις. Σε μια τέτοια περίπτωση οι υποψήφιοι θα ενημερώνονται σχετικά. Ο πίνακας θα παραμείνει σε ισχύ για πέντε έτη από τον διορισμό του τακτικού ή των αναπληρωματικών μελών του διοικητικού συμβουλίου επανεξέτασης και μπορεί να χρησιμοποιηθεί για τον διορισμό αναπληρωματικού μέλους σε περίπτωση που προκύψει κενή θέση.

8.   Ανεξαρτησία και δηλώσεις δεσμεύσεων και συμφερόντων

Το τακτικό και τα αναπληρωματικά μέλη του διοικητικού συμβουλίου επανεξέτασης θα ενεργούν ανεξάρτητα και με γνώμονα το δημόσιο συμφέρον. Ενόψει τούτου υποχρεούνται να υποβάλουν δημόσια δήλωση δεσμεύσεων και δημόσια δήλωση συμφερόντων, επισημαίνοντας κατά περίπτωση την ύπαρξη ή απουσία οποιουδήποτε άμεσου ή έμμεσου συμφέροντος δυνάμενου να θεωρηθεί ότι θίγει την ανεξαρτησία τους. Καθένα εκ των μελών αυτών υποχρεούται επίσης να δηλώσει ότι θα τηρεί τους κανόνες εμπιστευτικότητας και να υπογράψει δήλωση δεοντολογικής συμπεριφοράς κατά τα προβλεπόμενα στον κώδικα συμπεριφοράς ανωτάτων λειτουργών της Ευρωπαϊκής Κεντρικής Τράπεζας (3).

9.   Προστασία των δεδομένων προσωπικού χαρακτήρα

Η ΕΚΤ θα επεξεργαστεί όλα τα δεδομένα προσωπικού χαρακτήρα των υποψηφίων σύμφωνα με τις διατάξεις του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου (4). Τούτο αφορά ιδίως την εμπιστευτικότητα και την ασφάλεια της επεξεργασίας των δεδομένων. Για τους σκοπούς επεξεργασίας των δεδομένων προσωπικού χαρακτήρα που αφορούν τη συμμετοχή της ΕΚΤ στη διαδικασία επιλογής βάσει της παρούσας πρόσκλησης θα οριστεί ως ελεγκτής ο Γενικός Διευθυντής Διακυβέρνησης και Λειτουργικού Πλαισίου του ΕΕΜ της ΕΚΤ. Σκοπός της επεξεργασίας δεδομένων είναι η οργάνωση της επιλογής και του διορισμού του τακτικού ή των αναπληρωματικών μελών του διοικητικού συμβουλίου επανεξέτασης, η δε επεξεργασία του συνόλου των δεδομένων προσωπικού χαρακτήρα θα εξυπηρετήσει αποκλειστικά τον εν λόγω σκοπό. Οι υποψήφιοι συναινούν στην επεξεργασία δεδομένων προσωπικού χαρακτήρα παρέχοντας τα προσωπικά τους δεδομένα με την υποβολή της αίτησής τους. Κάθε υποψήφιος μπορεί να αίρει τη συναίνεσή του ανά πάσα στιγμή με σχετική ειδοποίηση προς τη Γραμματεία του διοικητικού συμβουλίου επανεξέτασης (ABoRvacancy@ecb.europa.eu), η παραλαβή της οποίας θα συνεπάγεται την παύση της επεξεργασίας προσωπικών πληροφοριών του υποψηφίου και τον αποκλεισμό του από τη διαδικασία επιλογής, χωρίς ωστόσο να επηρεάζεται η νομιμότητα οποιασδήποτε προγενέστερης επεξεργασίας.

Παραλήπτες των δεδομένων προσωπικού χαρακτήρα των υποψηφίων θα είναι τα μέλη της επιτροπής επιλογής, η εκτελεστική επιτροπή της ΕΚΤ, το εποπτικό συμβούλιο της ΕΚΤ και τα μέλη του διοικητικού συμβουλίου της ΕΚΤ.

Η ΕΚΤ μπορεί να διατηρήσει τα δεδομένα των επιτυχόντων υποψηφίων για χρονικό διάστημα πέντε ετών από τη λήξη της θητείας τους. Στην περίπτωση των μη επιτυχόντων υποψηφίων τα δεδομένα θα διατηρηθούν για χρονικό διάστημα δύο ετών από την ολοκλήρωση της διαδικασίας επιλογής. Σε περίπτωση ένδικων διαφορών τα προαναφερθέντα χρονικά διαστήματα θα παρατείνονται κατά δύο έτη από την ολοκλήρωση όλων των σχετικών διαδικασιών.

Οι υποψήφιοι έχουν δικαίωμα πρόσβασης στα δεδομένα τους και ενημέρωσης ή διόρθωσης των στοιχείων ταυτοποίησής τους. Πάντως, στοιχεία που καταδεικνύουν ότι πληρούνται τα κριτήρια καταλληλότητας και επιλογής δεν επιτρέπεται να ενημερωθούν ή να διορθωθούν μετά την παρέλευση της προθεσμίας υποβολής αιτήσεων βάσει της παρούσας πρόσκλησης, ούτως ώστε να διασφαλίζονται η τήρηση των αρχών της ισότιμης πρόσβασης και της αποφυγής διακρίσεων και η αρτιότητα, η διαφάνεια και ο δίκαιος χαρακτήρας της διαδικασίας επιλογής για όλους τους υποψήφιους.

Οι υποψήφιοι έχουν δικαίωμα πρόσβασης στα στοιχεία αξιολόγησής τους καθ’ όλη τη διάρκεια της διαδικασίας. Για τη διαφύλαξη της εμπιστευτικότητας των διαβουλεύσεων και της λήψης αποφάσεων από την επιτροπή επιλογής, την εκτελεστική επιτροπή της ΕΚΤ, το εποπτικό συμβούλιο της ΕΚΤ και το διοικητικό συμβούλιο της ΕΚΤ, καθώς και για την προστασία των δικαιωμάτων και ελευθεριών των λοιπών υποψηφίων, η πρόσβαση των υποψηφίων θα περιορίζεται στα στοιχεία που θα έχουν υποβάλει οι ίδιοι, καθώς και στα σημεία της αξιολόγησης που τους αφορούν.

Οι υποψήφιοι έχουν το δικαίωμα να ζητήσουν τη διαγραφή των προσωπικών τους δεδομένων. Η υποβολή σχετικού αιτήματος θα οδηγεί σε αποκλεισμό τους από τη διαδικασία επιλογής.

Οι υποψήφιοι μπορούν να ασκήσουν τα δικαιώματά τους κατά τα προβλεπόμενα στην παρούσα ενότητα 9, επικοινωνώντας με τη Γραμματεία του διοικητικού συμβουλίου επανεξέτασης (ABoRvacancy@ecb.europa.eu). Μπορούν επίσης να επικοινωνούν απευθείας με τον υπεύθυνο προστασίας δεδομένων της ΕΚΤ στη διεύθυνση dpo@ecb.europa.eu αναφορικά με οποιοδήποτε ερώτημα σχετικό με προσωπικά δεδομένα της αίτησής τους.

Οι υποψήφιοι έχουν δικαίωμα προσφυγής στον Ευρωπαίο Επόπτη Προστασίας Δεδομένων οποτεδήποτε.

Τα ονόματα του τακτικού και των αναπληρωματικών μελών του διοικητικού συμβουλίου επανεξέτασης θα δημοσιευθούν στον δικτυακό τόπο της ΕΚΤ κατόπιν του διορισμού τους βάσει της παρούσας πρόσκλησης.

10.   Διαδικασία υποβολής αιτήσεων

Έγκυρες θεωρούνται οι αιτήσεις που υποβάλλονται σύμφωνα με τις ακόλουθες διαδικασίες και προϋποθέσεις.

Οι αιτήσεις πρέπει να περιλαμβάνουν ενημερωμένο βιογραφικό σημείωμα (συστήνεται η χρήση του υποδείγματος ευρωπαϊκού βιογραφικού σημειώματος το οποίο μπορεί να τηλεφορτωθεί στη διεύθυνση https://europa.eu/europass/en).

Οι αιτήσεις πρέπει να υποβληθούν το αργότερο στις 24 Αυγούστου 2021.

Οι αιτήσεις μπορούν να υποβληθούν μέσω ηλεκτρονικού ταχυδρομείου (e-mail) στην ηλεκτρονική διεύθυνση ABoRvacancy@ecb.europa.eu.

Οι αιτήσεις μπορούν να υποβληθούν και με συστημένη επιστολή ή με ιδιωτική εταιρεία ταχυμεταφοράς στην ακόλουθη ταχυδρομική διεύθυνση:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| Germany |

European Central Bank

Director General SSM Governance & Operations

Kaiserstraße 29

60640 Frankfurt am Main

Germany

Η σφραγίδα του ταχυδρομείου ή η ημερομηνία του αποδεικτικού έκδοσης της εταιρείας ταχυμεταφοράς αποτελούν απόδειξη τήρησης της προθεσμίας υποβολής. Ωστόσο, η ΕΚΤ δεν θα εξετάσει αιτήσεις που θα περιέλθουν σε αυτή μετά την παρέλευση δέκα ή περισσότερων ημερολογιακών ημερών από τη λήξη της εν λόγω προθεσμίας.

Για κάθε αίτηση θα εκδοθεί αποδεικτικό παραλαβής.

Προς διευκόλυνση της διαδικασίας επιλογής, οποιαδήποτε επικοινωνία με τους υποψηφίους αναφορικά με την παρούσα πρόσκληση εκδήλωσης ενδιαφέροντος θα διεξάγεται στα αγγλικά.

Όλοι οι υποψήφιοι που υποβάλλουν αίτηση για την παρούσα πρόσκληση εκδήλωσης ενδιαφέροντος θα ενημερωθούν για το αποτέλεσμα της διαδικασίας επιλογής και διορισμού.

Ερωτήσεις και αιτήματα για διευκρινίσεις σχετικά με την παρούσα πρόσκληση εκδήλωσης ενδιαφέροντος μπορούν να αποστέλλονται στις ακόλουθες διευθύνσεις:

| Director General SSM Governance & Operations |
| --- |
| European Central Bank |
| Kaiserstraße 29 |
| 60640 Frankfurt am Main |
| Germany |
| Tel. + 49 69 13440 |
| Email: ABoRvacancy@ecb.europa.eu |

Director General SSM Governance & Operations

European Central Bank

Kaiserstraße 29

60640 Frankfurt am Main

Germany

Tel. + 49 69 13440

Email: ABoRvacancy@ecb.europa.eu

---

(1)  Κανονισμός (ΕΕ) αριθ. 1024/2013, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

(2)  Απόφαση 2014/360/ΕΕ της Ευρωπαϊκής Κεντρικής Τράπεζας, της 14ης Απριλίου 2014, σχετικά με τη σύσταση του διοικητικού συμβουλίου επανεξέτασης και των κανόνων λειτουργίας του (ΕΚΤ/2014/16) (ΕΕ L 175 της 14.6.2014, σ. 47).

(3)  Κώδικας συμπεριφοράς ανωτάτων λειτουργών της Ευρωπαϊκής Κεντρικής Τράπεζας (ΕΕ C 89 της 8.3.2019, σ. 2).

(4)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---